
Készült Bácsalmás Város Önkormányzata Képviselő-testületének 2019. január 23-án, 14 óra 30 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester (később érkezett), dr. Bakó Mária Lujza, Csémy László, Légrádi Mária, Márai András, Schaffer Tünde és Turcsányi Csaba képviselők (7 fő); 
valamint
Patocskai Ibolya jegyző és Szommer Károly, a Bácsalmási Járási Hivatal vezetője (később érkezett) (2 fő);

Jegyzőkönyvvezető: Deák Szabina testületi ügyintéző;

Az ülésről távolmaradt: Márai András és Nagy Gábor képviselő (2 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek dr. Bakó Mária Lujza és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete dr. Bakó Mária Lujza és Csémy László képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendi pont megtárgyalását javasolja, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

Napirend megállapítása	Határozat

I.	Bácsalmás Város Önkormányzatának Képviselő-testülete a 2019. január 23-i rendkívüli ülésén a következő napirendi pontokat tárgyalja meg:

1. Pályázat benyújtása kiegyenlítő bérrendezési alap támogatására

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Pályázat benyújtása kiegyenlítő bérrendezési alap támogatására
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. 

Schaffer Tünde képviselő elmondja, hogy ők vállalták az illetményalap 48 000 Ft-ra emelésével járó költséget az előző két évben ebből most 11 M Ft-ot visszakapnak.

Szommer Károly és Tóth Árpád csatlakoznak a jelenlévőkhöz.

Németh Balázs polgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

Pályázat benyújtása kiegyenlítő 
bérrendezési alap támogatására	Határozat

1. Bácsalmás Város Önkormányzatának Képviselő-testülete (továbbiakban: Képviselő-testület) a belügyminiszter pályázati kiírására a „Kiegyenlítő bérrendezési alap támogatásra” pályázatot nyújt be.

2. A Képviselő-testület vállalja, hogy az illetményalap a Kvtv-ben rögzítetthez képest legalább 20 %-kal emelt összegben, azaz legalább 46 380 forintban történő megállapítását 2019. évre.

Felelős: Németh Balázs polgármester
Határidő: azonnal

Operatív felelős: Horváth István Attila PBÜ osztályvezető

A határozatról értesül:
- kivonattal:	1. Németh Balázs polgármester
	2. Patocskai Ibolya jegyző
	3. Horváth István Attila PBÜ osztályvezető

dr. Bakó Mária Lujza képviselő érdeklődik, hogy ez azt jelenti, hogy ugyanazt a bértömeget fogják felhasználni az idén is, mint amennyit felhasználtak tavaly? A dolgozók bére ezzel nem változik? Ugyanannyi marad, mint amennyi tavaly volt?

Németh Balázs polgármester elmondja, hogy az előző két évben az illetményalap emeléssel évente 12 M Ft-tal fordítottak többet bérezésre, most mondhatják azt, hogy a 12 M Ft-ot most is odaadják és még hozzá a 11 M Ft-ot és akkor 23 M Ft-tal adnak többet, de mondhatják azt is, hogy már a korábbi két évben megelőlegezték a 12 M Ft-okat és most visszakapnak belőle 11 M Ft-ot.

Schaffer Tünde képviselő megjegyzi, hogy a hivatali dolgozók most is többet kapnak, mint amennyit a pályázat biztosít máshol.

Németh Balázs polgármester elmondja, hogy azoknak a dolgozóknak, akik most a garantált bérminimumot kapják, de csak azoknak 10 %-ot béremelést szeretnének adni, ez összességében 4 M Ft lenne éves szinten, de majd ezt még a költségvetés tárgyalásakor megbeszélik, meglátják ad-e lehetőséget erre a költségvetés.

dr. Bakó Mária Lujza képviselő érdeklődik, hogy mi lesz a többiekkel?

Patocskai Ibolya jegyző azt válaszolja, hogy nekik egyelőre nem emelnek, mert a többieknek magasabb a bérük, mint a garantált bérminimum, ezért az ő bérükben érvényesül a 48 000 Ft-os illetményalap és érvényesül a 10 %-os kiegészítés. Elmondja továbbá, hogy 15 olyan dolgozó van, akinek nem érvényesül sem a 48 000 Ft-os illetményalap, sem a 10 %-os illetménykiegészítés, mert olyan alacsony a bértábla szerinti besorolási bérük, hogy a garantált bérminimumra még ki kell egészíteni a bérüket.

Németh Balázs polgármester elmondja, hogy vannak olyan dolgozók, akinek 110 000 Ft-ra jön ki a bértábla szerinti besorolási bruttó bérük, amit ki kell egészíteni a garantált bérminimumra.

Schaffer Tünde képviselő érdeklődik, hogy az érettségizettek és a diplomások között nem alakul majd ki bérfeszültség?

Légrádi Mária képviselő attól tart, hogy bérfeszültség alakulhat ki a hivatalban dolgozók között.

Patocskai Ibolya jegyző megjegyzi, hogy a 10 % emelés a garantált bérminimumon felül járna a középiskola végzettségűeknek.

Schaffer Tünde képviselő megjegyzi, hogy ha a középiskolai végzettségűek bére nem fogja utolérni a legalacsonyabb bérű diplomások bérét?

Patocskai Ibolya jegyző nemmel válaszol, hozzátéve, hogy véleménye szerint az utóbbi két évben a diplomások megkapták a 48 000 Ft-os illetményalap emelést és a 10 %-ot, ők ezzel jobban jártak, mint a középiskolai végzettségűek.

Németh Balázs polgármester – több hozzászólás, kérdés, észrevétel és napirendi pont nem lévén – megköszöni a részvételt, és az ülést 14 óra 50 perckor berekeszti.

K. m. f.

	dr. Bakó Mária Lujza	Csémy László
képviselők, jegyzőkönyv-hitelesítők
